ચેન્નઇમાં કુદરતની કહેરનો સાક્ષી બનેલો અમદાવાદનો ૧૮ વર્ષીય હર્ષલ શુકલ છે. હર્ષલ શુકલ બે વર્ષ પહેલાં ચેન્નઇની આરુમબક્કમ વિસ્તારમાં આવેલી એ.આર.રહેમાનની કે.એમ. કોલેજ ઓફ મ્યુઝિક એન્ડ ટેકનોલોજી કોલેજમાં સંગીતના પાઠ શીખી રહ્યો છે. દિવાળીના વેકેશનમાં તે ઘરે આવ્યો હતો ત્યારે ટીવીમાં સમાચાર જોયા કે ચેન્નઇમાં ધોધમાર વરસાદ વરસી રહ્યો છે જેના કારણે ચેન્નઇમાં પૂર જેવી સ્થિતિ આવી ગઇ છે. તેમ છતાંય હર્ષલ ૧૪ નવેમ્બરના રોજ ચેન્નઇ પહોંચી ગયો તેના આ નિર્ણયમાં તેનાં માતા પિતા અને બહેન પણ સહમત થયા હતા. વરસાદ તો શાંત થઇ ગયો અને બધું રાબેતા મુજબ થઇ ગયું પરંતુ કેમ જાણે અચાનક ફરીથી કુદરતે પોતાનો પ્રકોપ બતાવ્યો છેલ્લા એક સપ્તાહથી ચેન્નઇમાં પડી રહેલા ધોધમાર વરસાદના કારણે આખું ચેન્નઇ થંભી ગયું હતું.